CC Sabathia

Carsten Charles Sabathia (s. 21. heinäkuuta 1980 Vallejo, Kalifornia, Yhdysvallat) on uransa lopettanut yhdysvaltalainen baseballpelaaja. Hän pelasi urallaan syöttäjänä. Hänen lempinimensä on "Dub".

Sabathia aloitti Major League -uransa huhtikuussa 2001. Hän on edustanut Cleveland Indiansia vuosina 2001–2008, Milwaukee Brewersia vuonna 2008 sekä New York Yankeesia vuosina 2009-2019. Hän kuului World Seriesin voittaneeseen joukkueeseen vuonna 2009. Hänet on palkittu American Leaguen parhaana syöttäjänä Cy Young -palkinnolla kaudella 2007 sekä valittu American Leaguen tähdistöjoukkueeseen vuosina 2003–2004, 2007 sekä 2010–2012.Sabathia ilmoitti jäävänsä eläkkeelle kauden 2019 jälkeen.

Lähteet

Aiheesta muualla 

Yhdysvaltalaiset baseballpelaajat
Vuonna 1980 syntyneet
Elävät henkilöt